ตลาดหุ้นเอเชียสดใส ขานรับตลาดหุ้นนิวยอร์ก “นิวไฮ” หลังตัวเลขเศรษฐกิจสหรัฐแข็งแกร่ง
ตลาดหุ้นเอเชียสดใส ขานรับตลาดหุ้นนิวยอร์ก “นิวไฮ” หลังตัวเลขเศรษฐกิจสหรัฐแข็งแกร่ง
ตลาดหุ้นเอเชียสดใส ขานรับตลาดหุ้นนิวยอร์ก “นิวไฮ” หลังตัวเลขเศรษฐกิจสหรัฐแข็งแกร่ง
17 ม.ค. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์, S&amp;P500 และ Nasdaq ตลาดหุ้นนิวยอร์กที่ปิดพุ่งขึ้นทำนิวไฮเมื่อคืนนี้ เนื่องจากนักลงทุนขานรับข้อมูลเศรษฐกิจที่แข็งแกร่งของสหรัฐ นอกจากนี้ ตลาดยังได้รับแรงหนุนจากการที่วุฒิสภาสหรัฐไฟเขียวข้อตกลงการค้าสหรัฐ-เม็กซิโก-แคนาดา (USMCA) รวมทั้งมุมมองบวกเกี่ยวกับข้อตกลงการค้าเฟสแรกระหว่างสหรัฐและจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 24,103.45 จุด เพิ่มขึ้น 170.32 จุด, +0.71%
ดัชนี SSE Composite ตลาดหุ้นจีนเปิดวันนี้ที่ 3,081.46 จุด เพิ่มขึ้น 7.38 จุด, +0.24%
ดัชนี HSI ตลาดหุ้นฮ่องกงเปิดวันนี้ที่ 28,988.16 จุด เพิ่มขึ้น 105.12 จุด, +0.36%
ดัชนี TAIEX ตลาดหุ้นไต้หวันเปิดวันนี้ที่ 12,080.72 จุด เพิ่มขึ้น 13.79 จุด, +0.11%
ดัชนี KOSPI ตลาดหุ้นเกาหลีใต้เปิดวันนี้ที่ 2,261.57 จุด เพิ่มขึ้น 13.52 จุด, +0.60%
ดัชนี FTSE STI ตลาดหุ้นสิงคโปร์เปิดวันนี้ที่ 3,282.85 จุด เพิ่มขึ้น 4.85 จุด, +0.15%
ดัชนี FBMKLCI ตลาดหุ้นมาเลเซียเปิดวันนี้ที่ 1,586.94 จุด ลดลง 0.94 จุด, -0.06%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,691.87 จุด เพิ่มขึ้น 38.69 จุด, +0.51%
ขณะที่ตลาดได้รับแรงหนุนจากข้อตกลงการค้าระหว่างสหรัฐและบรรดาประเทศคู่ค้า โดยล่าสุดวุฒิสภาสหรัฐให้การอนุมัติข้อตกลงการค้าสหรัฐ-เม็กซิโก-แคนาดา (USMCA) ซึ่งเกิดขึ้นเพียงวันเดียวหลังจากสหรัฐและจีนลงนามในข้อตกลงการค้าเฟสแรกอย่างเป็นทางการ โดยนักลงทุนเชื่อว่าข้อตกลงการค้าเหล่านี้จะช่วยกระตุ้นเศรษฐกิจสหรัฐและทั่วโลก
นอกจากนี้ ตลาดยังได้รับปัจจัยบวกจากข้อมูลเศรษฐกิจที่แข็งแกร่งของสหรัฐ โดยกระทรวงพาณิชย์สหรัฐเปิดเผยว่า ยอดค้าปลีกปรับตัวขึ้นเป็นเดือนที่ 3 ในเดือนธ.ค. โดยเพิ่มขึ้น 0.3% สอดคล้องกับที่นักวิเคราะห์คาดการณ์ไว้ ขณะที่กระทรวงแรงงานสหรัฐระบุว่า จำนวนชาวอเมริกันที่ยื่นขอสวัสดิการว่างงานครั้งแรกลดลง 10,000 ราย สู่ระดับ 204,000 รายในสัปดาห์ที่แล้ว ต่ำกว่าที่นักวิเคราะห์คาดการณ์ที่ระดับ 216,000 ราย